**Sachsen-luokka** eli **F124-luokka** on Saksan laivaston kolmen ohjusfregatin muodostama alusluokka, johon alun perin suunniteltiin kuuluvan neljä alusta. Neljännen aluksen tilausta ei kuitenkaan toteutettu.

Suunnittelu
-----------

Alusten taistelujohtojärjestelmänä on Thales Nederlandin (aiemmin Signaal) reaaliaikaisen tietokannan ja siihen liitetyn viestiverkon käsittävä Sewaco FD. Alusten keski- ja pitkän matkan ilmatorjuntajärjestelminä ovat Raytheon RIM-162 ESSM ja Standard SM2111-A -ohjukset, jotka laukaistaan 32 siilon VLS Mk41 laukaisualustalta. Alukset on varustettu kahdella lyhyen kantaman RAM Mk31 -ilmatorjuntaohjusjärjestelmällä ja kahdella neljän ohjuksen Boeing Harpoon -merimaaliohjusjärjestelmällä.

Luokan alusten aseistusta täydentävät Oto Melaran 76 millimetrin tykki ja kaksi Rheinmetallin 20 millimetrin tykkiä. Aluksilla on kaksi kolmiputkista Mk32 torpedoputkea, joilla voidaan laukaista Eurotorp MU90 -torpedoita ja aluksilla toimivat kaksi NH90-helikopteria kykenevät laukaisemaan pitkän kantaman torpedoita.

Omasuojajärjestelminä ovat EADSin ja Defence Electronicsin FL1800 SII ECM-järjestelmä ja kuusi Sippican Hycor SuperBROC -heitintä, joilla voidaan laukaista suojasoihtuja. Tutkajärjestelminä on kaksi Atlas Elektronikin 9600-M I/J -alueen tutkaa, kaukovalvonta- ja seurantatutkana Thales Nederlandin toimittama SMART-L ja maalinosoitustutkana Thales Nederlandin APAR.

Alukset
-------

Luokan aluksista kolme tilattiin kesäkuussa 1996 Alankomaiden ja Espanjan toteutettua vastaavat alukset. Sopimus tehtiin ARGE F124 -konsortion kanssa, jonka muodostivat Blohm + Voss, HDW ja Thyssen Nordseewerke. Yhtiöt liitettiin tammikuussa 2005 ThyssenKrupp Marine Systemsiin. Alukset on sijoitettu 2. fregattilaivueeseen (saks. *2. Fregattengeschwader*) Wilhelmshaveniin.

Helmikuussa 2023 *Hessen* yritti ampua Punaisellamerellä yhdysvaltalaista MQ-9 Reaper -dronea, mutta kahden SM2-ohjuksen laukaisu epäonnistui.

**Sachsen-luokan ohjusfregatit**| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| *Sachsen* | Blohm + Voss, Hampuri | 1. helmikuuta 1999 | 20. tammikuuta 2001 | 31. joulukuuta 2003 |  |
| *Hamburg* | Howaldtswerke-Deutsche Werft, Kiel | 1. syyskuuta 2000 | 16. elokuuta 2002 | 13. joulukuuta 2004 |  |
| *Hessen* | Thyssen Nordseewerke, Emden | 14. syyskuuta 2001 | 26. heinäkuuta 2003 | 21. huhtikuuta 2006 |  |
| *Thüringen* (F222) | - | - | - | - | toteuttamaton optio |
|

Lähteet
-------

* Waters, Conrad: Modern European Air Defence Escorts: Different Solutions to a Common Problem.  *Warship*, 2010, XXXII. vsk, s. 140-155. Lontoo, UK:  Conway Maritime. ISBN 978-1-84486-110-1.   (englanniksi)

### Viitteet

1. 1 2 3 4  naval-technology.com
2. ↑  Walters, Conrad s. 146
3. ↑  Here’s What We Know About The German Navy Allegedly Firing On A US Drone *checkyourfact.com*. Viitattu 1.3.2024.

Aiheesta muualla
----------------

* Kuvia tai muita tiedostoja aiheesta **Sachsen-luokka (fregatti)** Wikimedia Commonsissa

* Deutsche Marine - Fregatte Sachsen-Klasse (124) (saksaksi)

*Sachsen*-luokan fregatit

|  |
| --- |
| *Sachsen* - *Hamburg* - *Hessen* - *Thüringen (F222)* |
| Edeltäjä: Brandenburg-luokka – Seuraaja: Baden-Württemberg-luokka |